ওয়েড ফন নাইকার্ক

ওয়েড ফন নাইকার্ক (/[অসমর্থিত ইনপুট: 'ZA'][অসমর্থিত ইনপুট: 'pron']ˈweɪd fʌn niˈkɛərk/, আফ্রিকান্স উচ্চারণ: [fɐn niˈkɛrk]; জন্ম: ১৫ জুলাই, ১৯৯২) কেপটাউনে জন্মগ্রহণকারী বিশিষ্ট দক্ষিণ আফ্রিকান ট্র্যাক ও ফিল্ড স্প্রিন্টার। মূলতঃ তিনি ২০০ ও ৪০০ মিটারে প্রতিদ্বন্দ্বিতা করে থাকেন। বর্তমানে তিনি ৪০০ মিটারে বিশ্বরেকর্ড, বিশ্ব চ্যাম্পিয়ন ও অলিম্পিক চ্যাম্পিয়ন। এছাড়াও ইতিহাসের প্রথম ব্যক্তি হিসেবে ১০০ মিটারে ১০ সেকেন্ড, ২০০ মিটারে ২০ সেকেন্ড ও ৪০০ মিটারে ৪৪ সেকেন্ডের নিচে দৌড়েছেন। ২০১৬ সালের রিও অলিম্পিকে পুরুষদের ৪০০ মিটার দৌড়ে অংশ নিয়ে স্বর্ণপদক লাভসহ বিশ্বরেকর্ডের অধিকারী হন। এ রেকর্ড গড়তে তিনি সময় নেন ৪৩.০৩ সেকেন্ড। এরফলে স্পেনের সেভিলেতে অনুষ্ঠিত ১৯৯৯ সালের বিশ্ব চ্যাম্পিয়নশীপে মাইকেল জনসনের গড়া ৪৩.১৮ সময়ের সৃষ্ট বিশ্বরেকর্ড ম্লান হয়ে যায়। কেপটাউনে জন্মগ্রহণ করেন ফন নাইকার্ক। বেলভিল প্রাইমারিতে অধ্যয়ন শেষে গ্রে কলেজে অধ্যয়ন করেন। এরপর মার্কেটিং বিষয়ে পড়াশোনার উদ্দেশ্যে ফ্রি স্টেট বিশ্ববিদ্যালয়ে ভর্তি হন। ২০১০ সালে বিশ্ব জুনিয়র চ্যাম্পিয়নশীপে অ্যাথলেটিক্স বিষয়ে অংশগ্রহণের মাধ্যমে আন্তর্জাতিক অঙ্গনে অভিষেক ঘটে তার। ঐ প্রতিযোগিতার ২০০ মিটার বিষয়ে ৪র্থ হন ও নিজস্ব সেরা সময় ২১.০২ নেন। এছাড়াও গাইডন ট্রটারের সাথে ৪×১০০ মিটার রিলে হিটে জাতীয় দলের পক্ষে অংশ নেন। বড়দের আসরে তার প্রথম সফলতা আসে আঠারো বছর বয়সে। ২০১১ সালের দক্ষিণ আফ্রিকান অ্যাথলেটিক্স চ্যাম্পিয়নশীপে ২০০ মিটারে শিরোপা জয় করেন ও নিজস্ব সেরা ২০.৫৭ সেকেন্ড সময় গড়েন। ঐ একই বিষয়ে ২০১১ সালের আফ্রিকান জুনিয়র অ্যাথলেটিক্স চ্যাম্পিয়নশীপে অংশ নিলেও চূড়ান্ত পর্বে পৌঁছতে ব্যর্থ হন। ২০১২ সালে ধীরলয়ে শুরু করলেও ৪০০ মিটারে নিজের প্রতিভা দেখাতে শুরু করেন। ৪৬.৪৩ সেকেন্ডে নিজস্ব সেরা সময় নেন। ২০১৩ মৌসুমে ফন নাইকার্ক ৪০০ মিটারের উদীয়মান দৌড়বিদ হিসেবে আবির্ভূত হন। ২০১৩ সালের দক্ষিণ আফ্রিকান চ্যাম্পিয়নশীপে দ্বিতীয়বারের মতো জাতীয় শিরোপা লাভ করেন। তিনি ৪৬ সেকেন্ডের কম সময় নিয়েছিলেন। ইউরোপ সফরের পূর্বে আইএএএফ মিটিং ডে ডাকার জয় করেন। গোল্ডেন স্পাইক অস্ত্রাভায় অনুষ্ঠিত প্রতিযোগিতায় তিনি অলিম্পিক চ্যাম্পিয়ন কিরাণী জেমসের পিছনে অবস্থান করে দ্বিতীয় হলেও নিজস্ব সেরা সময় ৪৫.০৯ নেন। ২০১৩ সালের গ্রীষ্মকালীন ইউনিভার্সিয়াডের ৪০০ মিটার দৌড়ে অংশ নিলেও দ্রুততম পর্যায়ে বাদ পড়ে চূড়ান্ত খেলায় অংশগ্রহণ করা থেকে বঞ্চিত হন। পডিয়ামে পৌঁছে ৪×৪০০ মিটার রিলেতে অংশ নেন ও দক্ষিণ আফ্রিকান হিসেবে ব্রোঞ্জপদকের সন্ধান পান। ফলশ্রুতিতে ২০১৩ সালের বিশ্ব চ্যাম্পিয়নশীপের ৪০০ মিটার বিষয়ে অংশ নেয়ার সুযোগ পান। কিন্তু হিটে অতীতের ধারাবাহিকতা ধরে রাখতে পারেননি। ২০১৫ সালের আইএএএফ বিশ্ব চ্যাম্পিয়নশীপে ৪৩.৪৮ সময় নিয়ে স্বর্ণপদক জয় করেন নাইকার্ক। ১২ মার্চ, ২০১৬ তারিখে বিশ্বের ১০৭তম ক্রীড়াবিদ হিসেবে ১০০ মিটার দৌড়ে ১০ সেকেন্ডের বাঁধা ভেঙ্গে ফেলেন। এ কৃতিত্বের ফলে ১০ সেকেন্ডে ১০০ মিটার, ২০ সেকেন্ডে ২০০ মিটার এবং ৪৪ সেকেন্ডে ৪০০ মিটার দৌড়ের বাধা অতিক্রমকারী প্রথম ব্যক্তিতে পরিণত হন তিনি। ২০১৬ সালের গ্রীষ্মকালীন অলিম্পিকে খেলার সুযোগ পান ও দক্ষিণ আফ্রিকার পতাকা বাহকের মর্যাদা লাভ করেন। ২০১৬ সালের রিও অলিম্পিকে ৪০০ মিটারে স্বর্ণপদক লাভ করেন ও ১৯৯৯ সালে মাইকেল জনসনের গড়া বিশ্বরেকর্ড ভেঙ্গে ফেলেন ৪৩.০৩ সেকেন্ড সময় নিয়ে। এছাড়াও, ১৯২৪ সালে স্কটল্যান্ডের এরিক লিডেলের পর প্রথম ব্যক্তি হিসেবে আট নম্বর লেনে অবস্থান করা স্বত্ত্বেও অলিম্পিকের ৪০০ মিটারে স্বর্ণপদকধারী তিনি। গ্লাসগোতে অনুষ্ঠিত ২০১৪ সালের কমনওয়েলথ গেমসে ৪০০ মিটারে রৌপ্যপদক পেয়েছেন তিনি। ২০১৩ সালের গ্রীষ্মকালীন ইউনিভার্সিয়াডে ৪×৪০০ মিটার রিলেতে পেয়েছেন ব্রোঞ্জপদক। ২০১৩ ও ২০১৫ সালের বিশ্ব অ্যাথলেটিক্স চ্যাম্পিয়নশীপে দক্ষিণ আফ্রিকার প্রতিনিধিত্ব করেছেন তিনি। তন্মধ্যে, বিশ্ব অ্যাথলেটিক্সের ৪০০ মিটারে স্বর্ণপদক জয় করেন। VAN NIEKERK MAKES SPRINTING HISTORY IN BLOEMFONTEIN, IAAF, 12 March 2016 "সংরক্ষণাগারভুক্ত অনুলিপি" (পিডিএফ)। ২০ সেপ্টেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ আগস্ট ২০১৬।  Wayde Van Niekerk ওয়েব্যাক মেশিনে আর্কাইভকৃত ১৭ সেপ্টেম্বর ২০১৮ তারিখে. Glasgow2014. Retrieved on 2014-07-31. "Achievements of Past Pupils - Bellville Primary School"। ১৭ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৬।  Profile: Wayde Van Niekerk ওয়েব্যাক মেশিনে আর্কাইভকৃত ৯ অক্টোবর ২০১৯ তারিখে. Varsity Sports SA. Retrieved on 2014-07-31. Wayde van Niekerk. IAAF. Retrieved on 2014-07-31. Ramsak, Bob (2011-04-12). Van Zyl sizzles 47.73 in Durban. IAAF. Retrieved on 2014-07-31. Wayde van Niekerk. Tilastopaja. Retrieved on 2014-07-31. Magakwe stays SA's sprint king. Sport24 (2014-04-12). Retrieved on 2014-07-31. Asafa Powell wins in Ostrava. Jamaica Gleaner (2013-06-28). Retrieved on 2014-07-31. Men's 400 metres Semifinals results[স্থায়ীভাবে অকার্যকর সংযোগ]. Kazan2013. Retrieved on 2014-07-31. "Van Niekerk wins gold for Team SA"। সংগ্রহের তারিখ ১৫ আগস্ট ২০১৬।  "SA's Van Niekerk makes sprint history"। সংগ্রহের তারিখ ১৫ আগস্ট ২০১৬।  "Wayde, Zanele named as SA flagbearers at Rio send-off - SASCOC - SASCOC"। ২৯ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৬।  "Rio Olympics 2016: Wayde van Niekerk breaks world record to win Olympic gold"। BBC Sport। BBC। ১৪ আগস্ট ২০১৬। সংগ্রহের তারিখ ১৫ আগস্ট ২০১৬।  "50 stunning Olympic moments: No8 Eric Liddell's 400 metres win, 1924"। সংগ্রহের তারিখ ১৫ আগস্ট ২০১৬।  ওয়েড ফন নাইকার্কের আইএএএফ প্রোফাইল (ইংরেজি) Video clip of Men's 400m Finals - Olympic Rio 2016